|  |  |  |  |  |  |  |
| --- | --- | --- | --- | --- | --- | --- |
| TAVOITE | ARVIOINNIN KOHDE | OSAAMISEN KUVAUS ARVOSANALLE 5 | OSAAMISEN KUVAUS ARVOSANALLE 7 | HYVÄN OSAAMISEN KUVAUS (8) | OSAAMISEN KUVAUS ARVOSANALLE 9 | ESIMERKKI-SISÄLTÖJÄ |
| OSALLISUUS | | | | | | |
| T1 Rohkaista oppilasta osallistumaan yhteismusisointiin ja rakentamaan myönteistä yhteishenkeä yhteisössään | Musiikillisen ryhmän jäsenenä toimiminen | Oppilas osallistuu musisoivan ryhmän toimintaan yksilöllisen ohjauksen avulla. | Oppilas osallistuu musisointiin ryhmän jäsenenä. | Oppilas osallistuu yhteismusisointiin huomioiden muut ryhmän jäsenet. | Oppilas osallistuu yhteismusisointiin rakentavasti huolehtien osuudestaan sekä kannustaen ja auttaen toisia. |  |
| MUSIIKILLISET TIEDOT JA TAIDOT SEKÄ LUOVA TUOTTAMINEN | | | | | | |
| T2 ohjata oppilasta luontevaan äänenkäyttöön ja laulamiseen sekä kehittämään keho-, rytmi-, melodia- ja sointusoittimien soittotaitoaan musisoivan ryhmän jäsenenä | Äänenkäyttö, laulaminen ja soittaminen ryhmän jäsenenä | Oppilas kokeilee äänenkäytön ja soittamisen mahdollisuuksia yksilöllisen ohjauksen avulla. | Oppilas harjoittelee äänenkäyttöä ja osallistuu yhteislauluun.  Oppilas soittaa keho-, rytmi-, melodia- ja sointusoittimia ryhmän jäsenenä. | Oppilas harjoittelee äänenkäyttöä sekä keho-, rytmi-, melodia- ja sointusoittimien soittamista.  Oppilas osallistuu yhteislauluun ja -soittoon pyrkien sovittamaan osuutensa osaksi musiikillista kokonaisuutta. | Oppilas kehittää äänenkäyttöään ja keho-, rytmi-, melodia- ja sointusoittimien soittotaitoaan sekä osallistuu yhteislauluun ja -soittoon sujuvasti. |  |
| T5 rohkaista oppilasta improvisoimaan sekä suunnittelemaan ja toteuttamaan pienimuotoisia sävellyksiä tai monitaiteellisia kokonaisuuksia eri keinoin ja myös tieto- ja viestintäteknologiaa käyttäen | Luovan musiikillisen ajattelun ilmaiseminen eri keinoin | Oppilas osallistuu luovan tuottamisen prosessiin yksin tai ryhmän jäsenenä.  Oppilas kokeilee joitakin musiikkiteknologian työkaluja opettajan yksilöllisen ohjauksen avulla. | Oppilas osallistuu luovan tuottamisen prosessiin tuottaen yksittäisiä musiikillisia ideoita yksin tai ryhmän jäsenenä.  Oppilas kokeilee musiikkiteknologian mahdollisuuksia musiikin tekemisessä. | Oppilas käyttää musiikillisia tai muita äänellisiä elementtejä luovan tuottamisen prosessissa.    Oppilas osaa ohjatusti hyödyntää musiikkiteknologian tarjoamia mahdollisuuksia yksin tai ryhmän jäsenenä. | Oppilas käyttää musiikillisia tai muita äänellisiä elementtejä kehittäen ja toteuttaen musiikillisia ideoita yksin tai ryhmän jäsenenä.  Oppilas käyttää musiikkiteknologian tarjoamia mahdollisuuksia omassa tai ryhmän ilmaisussa. |  |
| KULTTUURILLINEN YMMÄRRYS JA MONILUKUTAITO | | | | | | |
| T6 ohjata oppilasta tarkastelemaan musiikillisia kokemuksiaan ja musiikillisen maailman esteettistä, kulttuurista ja historiallista monimuotoisuutta | Musiikin merkitysten havainnointi | Oppilas tunnistaa joitakin musiikin esteettisiä, ajallisia ja kulttuurisia piirteitä. | Oppilas kertoo musiikillisista havainnoistaan sekä tunnistaa joitakin musiikin esteettisiä, ajallisia ja kulttuurisia piirteitä. | Oppilas kertoo ja esittää näkemyksiä musiikillisista havainnoistaan sekä musiikin esteettisistä, ajallisista ja kulttuurisista merkityksistä. | Oppilas esittää perusteltuja näkemyksiä ja osallistuu keskusteluun musiikillisista havainnoista sekä musiikin esteettisiä, ajallisista ja kulttuurisista merkityksistä. |  |
| T7 ohjata oppilasta ymmärtämään musiikkikäsitteitä ja musiikin merkintätapojen periaatteita musisoinnin yhteydessä | Musiikin merkintätapojen ymmärtäminen | Oppilas tunnistaa joitakin musiikkikäsitteitä ja musiikin merkintätapoja. | Oppilas tunnistaa joitakin musiikkikäsitteitä ja musiikin merkintätapoja ja osaa musisoida niiden mukaisesti. | Oppilas toimii opiskeltujen musiikillisten merkintöjen mukaisesti musisoidessaan. | Oppilas käyttää ja soveltaa opiskeltuja musiikkikäsitteitä ja musiikin merkintätapoja musiikillisessa toiminnassa. |  |
| T8 ohjata oppilasta tunnistamaan musiikin vaikutuksia hyvinvointiin sekä huolehtimaan musisointi- ja ääniympäristön turvallisuudesta | Soitinten ja laitteiden turvallinen käyttö. Lisäksi oppilasta ohjataan pohtimaan ääneen ja musiikkiin liittyviä kokemuksiaan, mutta tätä ei käytetä arvosanan muodostamisen perusteena. | Oppilas noudattaa kulloinkin annettavia turvallisuusohjeita käyttäessään laitteita ja soittimia. | Oppilas toimii turvallisuusohjeiden mukaisesti käyttäessään laitteita ja soittimia. | Oppilas osaa käyttää laitteita ja soittimia turvallisuusohjeiden mukaisesti. | Oppilas osaa käyttää laitteita ja soittimia turvallisuusohjeiden mukaisesti ja huolehtia musisointi- ja ääniympäristön turvallisuudesta. |  |
| T9 ohjata oppilasta kehittämään musiikillista osaamistaan harjoittelun avulla, osallistumaan tavoitteiden asettamiseen ja arvioimaan edistymistään suhteessa tavoitteisiin | Oppimaan oppiminen ja työskentelytaidot | Oppilas kehittää osaamistaan opettajan tukemana jollakin musiikillisen osaamisen osa-alueella annetun tavoitteen suuntaisesti. | Oppilas kehittää musiikillista osaamistaan harjoittelun avulla sekä harjoittelee tavoitteiden asettamista ja edistymisen arviointia yhteismusisoinnissa. | Oppilas kehittää musiikillista osaamistaan harjoittelun avulla sekä osallistuu tavoitteiden asettamiseen ja edistymisen arviointiin yhteismusisoinnissa. | Oppilas asettaa tavoitteita musiikilliselle osaamiselleen ja työskentelee niiden mukaisesti. Oppilas arvioi toimintaansa ja mukauttaa työskentelyään tavoitteidensa pohjalta. |  |